
MAŽEIKIŲ LOPŠELIO-DARŽELIO „DELFINAS“ 
INFORMACINIŲ TECHNOLOGIJŲ SPECIALISTO PAREIGYBĖS APRAŠYMAS 
 
I SKYRIUS
BENDROJI DALIS

1. Pareigybės pavadinimas – informacinių technologijų specialistas.
2. Pareigybė grupė – specialistas. 
3. Pareigybės lygis – A2. 
4. [bookmark: _GoBack]Pareigybės paskirtis – prižiūrėti ir techniškai aptarnauti kompiuterinę įrangą bei Mažeikių lopšelio-darželio „Delfinas“ (toliau – Įstaiga) darbe naudojamas kompiuterines programas ir administruoti Įstaigos internetinę svetainę.
5. Informacinių technologijų specialistas yra tiesiogiai pavaldus Įstaigos direktoriui.
6. Informacinių technologijų specialistą į darbą priima ir iš pareigų atleidžia Įstaigos direktorius Lietuvos Respublikos darbo kodekso ir kitų teisės aktų nustatyta tvarka.

II SKYRIUS
SPECIALIEJI REIKALAVIMAI ŠIAS PAREIGAS EINANČIAM DARBUOTOJUI
 
7. Šias pareigas einantis darbuotojas turi atitikti šiuos reikalavimus:  
7.1. privalo būti įgijęs ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintą informatikos (kompiuterinės) inžinerijos arba informacinių sistemų studijų  krypties išsilavinimą arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintą informatikos (kompiuterinės) inžinerijos arba informacinių sistemų  studijų krypties išsilavinimą; 
7.2. būti susipažinęs su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais informacinių technologijų naudojimą, vystymą bei plėtrą, kibernetinį saugumą, autorinių teisių ir asmens duomenų apsaugą, teisės aktų projektų rengimo taisykles, dokumentų rengimo taisykles; 
7.3. mokėti diegti ir administruoti programinę įrangą, išmanyti informacines technologijas ir jų taikymą;
7.4. sugebėti savarankiškai planuoti savo darbą, mokėti kaupti, sisteminti, apibendrinti informaciją, sklandžiai reikšti mintis raštu ir žodžiu, bendrauti, bendradarbiauti, dirbti komandoje. 
 
III SKYRIUS
ŠIAS PAREIGAS EINANČIO DARBUOTOJO FUNKCIJOS

8. Šias pareigas einantis darbuotojas vykdo šias funkcijas: 
8.1. koordinuoja ir kontroliuoja Įstaigos kompiuterinės technikos ir programinės įrangos diegimą, priežiūrą;
8.2. teikia pagalbą apdorojant ir panaudojant duomenų bazėse ir informacinėse sistemose esančią informaciją arba prireikus koordinuoja pagalbos apdorojant ir panaudojant duomenų bazėse ir informacinėse sistemose esančios informacijos teikimą; 
8.3. padeda Įstaigos darbuotojams paruošti kompiuterį darbui (sujungti laidus, prijungti išorinius įrenginius ir kt.); 
8.4. prijungia kompiuterius prie Įstaigos internetinio tinklo, atsiradus gedimui nustato jo priežastis ir stengiasi jas pašalinti; 
8.5. domisi naujausia informacija apie kompiuterinę ir programinę įrangą, ieško galimybių jas įdiegti; 
8.6. tvarko bei atnaujina Įstaigos internetinę svetainę, skelbia gautą informaciją iš Įstaigos darbuotojų; 
8.7. apmoko, esant poreikiui, darbuotojus dirbti su atitinkamomis programomis;
8.8. padeda darbuotojams kuriant dokumentus, skirtus efektyvesniam darbui, informacijos sklaidai apie Įstaigą, seminarams ir kt.;
8.9. vykdo kitas vienkartinio pobūdžio funkcijas ar užduotis, paskirtas Įstaigos direktoriaus. 

IV SKYRIUS
ŠIAS PAREIGAS EINANČIO DARBUOTOJO TEISĖS

9. Informacinių technologijų specialistas turi teisę:
9.1. gauti darbui reikalingą informaciją ir priemones;
9.2. teikti pasiūlymus dėl darbo sąlygų gerinimo;
9.3. atsisakyti vykdyti neteisėtus pavedimus teisės aktų nustatyta tvarka;
9.4. kelti kvalifikaciją ir dalyvauti mokymuose;
9.5. naudotis kitomis Lietuvos Respublikos teisės aktuose nustatytomis darbuotojo teisėmis.

V SKYRIUS
ŠIAS PAREIGAS EINANČIO DARBUOTOJO ATSAKOMYBĖ
 
10. Šias pareigas einantis darbuotojas atsako teisės aktų nustatyta tvarka už: 
10.1. funkcijų, išvardintų šiame pareigybės aprašyme atlikimą;
10.2. asmens duomenų tvarkymą laikantis Bendrojo duomenų apsaugos reglamento (BDAR), Lietuvos Respublikos teisės aktų bei Įstaigos vidaus dokumentų reikalavimų;
10.3. tikslų ir teisingą dokumentų rengimą bei išsaugojimą, asmeniškai rengiamų dokumentų atitikimą raštvedybos reikalavimams;
10.4. Įstaigos darbo tvarkos taisyklių, darbų saugos ir sveikatos, priešgaisrinės saugos, higienos reikalavimų vykdymą, darbuotojų etikos normų laikymąsi;
10.5. jam patikėto turto saugumą Lietuvos Respublikos darbo kodekso nustatyta tvarka;
11. Už pareigų nevykdymą arba netinkamą vykdymą informacinių technologijų specialistas atsako Lietuvos Respublikos darbo kodekso, Lietuvos Respublikos švietimo įstatymo ir kitų teisės aktų nustatyta tvarka.  

Susipažinau:

